«Οι γείτονές μας δεν μπορούν να κάνουν μεταρρυθμίσεις και δεν το θέλουν επίσης: Η οικονομία όμως καταρρέει, το χρέος αυξάνεται. Και τώρα πιέζεται η χώρα της ΕΕ για δύο χρόνια ακόμη για να μειώσει το έλλειμμα της. Η Γαλλία μετατρέπεται σε "Ελλάδα με Πύργο του Άιφελ"».

Αυτά γράφει το Γερμανικό περιοδικό Focus, δείχνοντας αν μη τι άλλο πως πλέον η πολιτική λιτότητας που εφαρμόζουν η κα Μέρκελ και οι ομοϊδεάτες της στην ευρωζώνη αρχίζει να πλήττει τους κυριότερους «εταίρους» της.

Ο αρθρογράφος μάλιστα εμφανίζεται βασιλικότερος του βασιλέως «τραβώντας» το αυτί σε όσους δίνουν πίστωση χρόνου στο Παρίσι: «Είναι ένα στημένο παιχνίδι. Πραγματικά όπως πάντα στην Ευρωπαϊκή Ένωση. Στη σκιά της ελληνικής κρίσης η γαλλική κυβέρνηση ζήτησε τρία ακόμη χρόνια από την ΕΕ για να μειώσει το χρέος της κατά 3%. Και τι έκανε για αυτό η ΕΕ; Αντί να τραβήξει τους Γάλλους από τ' αυτί, τους έδωσε απλόχερα δύο χρόνια παράταση, έως το 2017. Έτσι, η Κομισιόν επέτρεψε για τρίτη φορά -από το 2009- στη Γαλλία να παραβιάσει τους κανόνες του Μάαστριχτ, που στοχεύουν να κάνουν το ευρώ ένα σταθερό νόμισμα.»

Επιρρίπτει δε ευθύνες και στις Βρυξέλλες γιατί κάνουν τα στραβά μάτια στην κατάσταση της Γαλλίας λόγω του ότι ο υπουργός που δημιούργησε τα ελλείμματα ήταν ο Πιέρ Μοσκοβισί, που σήμερα είναι ο αρμόδιος επίτροπος νομισματικών υποθέσεων της ΕΕ.

Το πουλόβερ αρχίζει να "ξυλώνεται" θα σχολιάζαμε εμείς